Diari Oficial de la Generalitat Valenciana


Sumari del DOGV 7134, del 18-10-2013 (2013/9883)

RESOLUCIÓ d'1 d'agost de 2013, de la Direcció General d'Energia, per la qual s'atorga a Solcon Terrenos 2006, SL, autorització administrativa prèvia per a la construcció d'una central de generació d'energia elèctrica de tecnologia fotovoltaica, de 40 MW de potència nominal, i part de les instal·lacions de connexió d'esta, inclosa la transformació, amb la xarxa de distribució en 132 kV, en els termes municipals de Bolbaite i de Chella (València). Expedient número ATREGI/2012/5/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9883


Data del document
:   01-08-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ d'1 d'agost de 2013, de la Direcció General d'Energia, per la qual s'atorga a Solcon Terrenos 2006, SL, autorització administrativa prèvia per a la construcció d'una central de generació d'energia elèctrica de tecnologia fotovoltaica, de 40 MW de potència nominal, i part de les instal·lacions de connexió d'esta, inclosa la transformació, amb la xarxa de distribució en 132 kV, en els termes municipals de Bolbaite i de Chella (València). Expedient número ATREGI/2012/5/46. [2013/9883]  
  
Antecedents de fet  
Amb dates 11 d'abril de 2012 Solcon Terrenos 2006, SL, a través de representant degudament acreditat, va presentar davant del Servici Territorial d'Energia de València sol·licitud, en imprés normalitzat, d'autorització administrativa per a la construcció d'una instal·lació fotovoltaica de 40 MW, a emplaçar en diverses parcel·les dels polígons 7 i 8 de les partides denominades «El Mojón Alto» i «Las Balsillas» a Bolbaite (València), sense que s'acompanyara amb esta la documentació preceptiva ni s'acreditara l'ingrés de la taxa administrativa corresponent al procediment sol·licitat.   
Posteriorment, amb data 2 d'abril de 2013, Solcon Terrenos 2006, SL, va presentar nova sol·licitud amb la mateixa finalitat, abonant la corresponent taxa, i acompanyant la documentació següent:  
- Projecte tècnic, per duplicat, de la central fotovoltaica de 40 MW, amb connexió a xarxa incloses les línies d'evacuació en 20 kV, la subestació de connexió i seccionament 20/132 kV, amb transformació de 40 MVA, tipus intempèrie, i la connexió en 132 kV des de la subestació fins a la línia «Tous-Moixent», firmat per tècnic competent i visat pel corresponent col·legi professional. A més, consten en l'expedient sengles declaracions responsables de dos tècnics projectistes competents de data ambdós 1 d'abril de 2013.  
Amb data 25 d'abril de 2013, Solcon Terrenos 2006, SL, va completar la documentació de la sol·licitud inicial aportant:  
- Separates per a l'obtenció de condicionat tècnic per a:  
· Ajuntament de Bolbaite (València)  
· Ajuntament de Chella (València).  
· Servici Territorial de Medi Ambient de València de la Conselleria d'Infraestructures, Territori i Medi Ambient. Secció de Vies Pecuàries.  
  
· Servici Territorial de Medi Ambient de València de la Conselleria d'Infraestructures, Territori i Medi Ambient. Secció Forestal.  
  
· Iberdrola Distribució Elèctrica, SA, Unipersonal, titular del punt de connexió en què està previst que evacue la central la seua producció.  
Per mitjà d'escrits de 29 d'abril i 19 de juny de 2013, l'òrgan instructor va requerir al sol·licitant aclariments sobre la documentació presentada, així com documentació complementària, que va ser completada per aquell els dies 30 d'abril, 14 de maig i 21 de juny de 2013.  
El procediment administratiu corresponent a esta sol·licitud ha sigut tramitat amb l'expedient de referència ATREGI/2012/5/46, incoat pel Servici Territorial d'Energia de València.  
La sol·licitud de modificació ha sigut objecte d'informació pública. Als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, els articles 20 i 31 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, durant el termini de 30 dies en:  
  
- El Diari Oficial de la Comunitat Valenciana del 17 de maig de 2013, (DOCV 7026),d'acord amb la documentació que hi ha en l'expedient no han sigut presentades al·legacions.  
Conforme al procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, encara que la sol·licitud formulada només es referix a l'autorització administrativa, si era procedent, els oportuns condicionats tècnics al projecte tècnic de la instal·lació, per mitjà de sengles escrits de 15 de maig de 2013 de l'òrgan provincial instructor del procediment, es va remetre separata d'este, referida a la corresponent part de la instal·lació, a les administracions següents, organismes i empreses de servici públic o d'interés general, els béns o drets de les quals a càrrec seu, puguen ser afectats per esta, amb el resultat que, en síntesi, s'indica:  
- Ajuntament de Bolbaite (València). Per mitjà d'un escrit de 24 de maig de 2013, l'esmentada entitat local mostra la seua conformitat a l'autorització sol·licitada, al no existir inconvenient tècnic per a la realització de la instal·lació objecte de consulta.  
- Ajuntament de Chella (València). Per mitjà d'un escrit d'esta corporació de 23 de maig de 2013, mostra la seua conformitat a l'execució de la instal·lació interessada.  
- Servici Territorial de Medi Ambient de València de la Conselleria d'Infraestructures, Territori i Medi Ambient. Secció de Vies Pecuàries. Per mitjà d'ofici de 4 de juny de 2013, el titular de l'esmentat servici informa que el projecte no presenta afeccions a la «Canyada Reial d'Almansa».  
- Servici Territorial de Medi Ambient de València de la Conselleria d'Infraestructures, Territori i Medi Ambient. Secció Forestal. Per mitjà d'un escrit de 10 de juny de 2013 d'este òrgan s'informa que el projecte ja va ser objecte de Declaració d'Impacte Ambiental (DIA), de 20 de maig de 2009, formulada per la Direcció General de Gestió del Medi Natural, en què es va estimar acceptable el projecte a efectes ambientals. En este escrit s'indica que la central elèctrica projectada afecta terrenys forestals en part del seu emplaçament a Bolbaite (València), pel qual el promotor haurà de complir la corresponent regulació forestal i comptar amb les autoritzacions oportunes abans de començar l'execució del projecte. D'altra banda, es recorda que la superfície que ocuparà la central afecta territorialment el projecte de Xarxa Natura 2000, concretament a la ZEPA «Serra de Martés - Mola de Cortes», tal com s'arreplega en la citada DIA. Per mitjà de resposta de 21 de juny de 2013, el peticionari accepta els condicionants anteriors formulats en la seua totalitat.  
  
- Iberdrola Distribución Eléctrica, SA, Unipersonal. En una primera resposta de data 5 de juny de 2013 esta mercantil va manifestar oposició a la concessió d'autorització administrativa per considerar que existien importants deficiències així com omissions en la documentació remesa. En altres qüestions, Iberdrola indica que, conforme al conveni previst amb el promotor del projecte per al desenrotllament de les infraestructures d'evacuació de l'energia produïda per la central, la línia aèria de doble circuit, 132 kV, d'entrada/eixida en la subestació de connexió i seccionament inclosa en el projecte, ha d'excloure's, atés que serà posteriorment sol·licitada per esta, que se n'encarregarà de la projecció, tramitació i execució amb càrrec al promotor. Una vegada traslladat l'escrit d'al·legacions de la distribuïdora elèctrica al sol·licitant, este accepta les condicions imposades per aquella, aclarint que s'ha sol·licitat únicament l'autorització administrativa però no l'aprovació del projecte d'execució, per la qual cosa la documentació presentada ho és a nivell de projecte bàsic (o avantprojecte) i per això manca de la concreció tècnica d'aquell. Una vegada traslladada la resposta del promotor a Iberdrola, esta per mitjà d'un escrit de 20 de juny de 2013, manifesta la seua conformitat al tràmit d'autorització administrativa de la planta de generació en tràmit.  
Consta en l'expedient còpia de la Declaració d'Impacte Ambiental, de 20 de maig de 2009, dictada per la directora general de Gestió del Medi Natural, publicada en el DOCV núm. 6894 del 02.11.2012, per la qual s'estima acceptable i condicionada al compliment d'una sèrie de condicionants, només als efectes ambientals, i sense perjuí de l'obtenció prèvia de les autoritzacions sectorials que se li aplique, en relació amb la Declaració d'Interés Comunitari (DES) per a l'emplaçament d'una instal·lació fotovoltaica de 40 MW en el terme municipal de Bolbaite (València), promoguda per l'Ajuntament de Bolbaite (expt. 349/08-AIA).   
Consta en l'expedient còpia de la Resolució del titular de la Conselleria de Medi Ambient, Aigua, Urbanisme i Habitatge, de 23 de desembre de 2009, per la qual es declara d'interés comunitari (DIC) la sol·licitud formulada per l'Ajuntament de Bolbaite per a una activitat destinada a generació d'energia renovable per mitjà d'instal·lació solar fotovoltaica en el sòl no urbanitzable del terme municipal, en la zona denominada «El Mojón Alto» i «Las Balsillas» en les parcel·les cadastrals següents:  
- Polígon 7, parcel·les: 33 i 35 a 71.  
- Polígon 8, parcel·les: 74 a 76, 80, 81, 94, 95, 98, 101 a 106, 109 a 119, 124, 126, 184-a; 185-a, 185-b; 187, 189 a 191, 195, 197 a 204, 207, 208, 213, 215 a 220, 222, 238 a 250, 281 a 287, 292 a 303, 305, 307, 335, 340 a 343, 348, 350 i 354 amb les limitacions i condicions que s'arrepleguen en l'esmentada resolució.  
Consta en l'expedient el Conveni, de 5 de març de 2013, sobre el contracte entre l'Ajuntament de Bolbaite i Solcon Terrenos 2006, SL, d'arrendament de terrenys i la transmissió de la DIC a favor d'este últim.  
Mitjançant una Resolució complementària de 27 de juny de 2013 de la Direcció General d'Avaluació Ambiental i Territorial, en relació amb la de 20 de maig de 2009 relativa a la DIC abans esmentada, s'ha estimat acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte modificat d'instal·lació fotovoltaica, que substituïx el traçat de línia elèctrica aèria proposada originàriament, per les línies d'evacuació subterrànies en 20 kV i subestació de seccionament de 132 kV, en els termes municipals de Bolbaite i Chella (València), promogut per Solcon Terrenos 9301 KI, sempre que este es desenrotlle amb les previsions de l'Estudi d'Impacte Ambiental i el condicionat que la dita resolució incorpora.  
Es troba en l'expedient escriptura pública, de 21 de juny de 2013, dels acords socials de canvi d'objecte social de la mercantil Solcon Terrenos 2006, SL, i l'objecte exclusiu és la producció d'energia elèctrica a través d'instal·lacions fotovoltaiques.  
En la documentació presentada consta el contracte d'assessoria tècnica entre Solcon Terrenos 5347 KG i Rioma Redes, SL, elevat a públic el dia 21 de juny de 2013, pel qual esta donarà assistència tècnica durant el període de construcció de la planta fotovoltaica sol·licitada, estimat en tres anys. En l'esmentat contracte es fa constar que Rioma Redes, SL, disposa de les habilitacions administratives per al maneig d'instal·lacions d'alta i baixa tensió, a més de ser titular d'instal·lacions fotovoltaiques.  
Igualment consta en l'expedient en instrument públic de 21 de juny de 2013, l'estudi econòmic de viabilitat d'una planta de 40 MW.   
Consten en l'expedient còpia de les cartes de pagament, de 29 de març de 2012, expedides per la Tresoreria de la Secretaria Territorial de la Conselleria d'Hisenda i Administració Pública, relatives a avals per a la construcció d'una central elèctrica fotovoltaica de 40 MW per una quantitat de vint milions d'euros.  
Amb data 29 de març de 2012, Iberdrola Distribución Eléctrica, SA, Unipersonal, propietari del punt de connexió de la xarxa de distribució on la planta fotovoltaica evacuarà l'energia generada, va emetre Proposta Tecnicoeconòmica: en què es fixen les condicions de connexió, junt amb les especificacions tècniques per a l'execució del projecte d'instal·lació fotovoltaica i de la infraestructura elèctrica de la xarxa d'extensió. Consta l'acceptació d'esta proposta per part del sol·licitant amb data 29 de maig de 2012.   
Consta en l'expedient comunicació de l'Operador del Sistema (OS), de 6 de juliol de 2012, d'acceptabilitat des de la perspectiva de la Xarxa de Transport per a l'accés a les xarxes de distribució de la instal·lació fotovoltaica referent a la present resolució a connectar en la línia Tous-Moixent 132 kV, amb afecció al nuc de transport Torrent 220 kV, a través dels dos transformadors de la subestació ST Torrent de 220/132 kV. En esta comunicació l'OS informa que en l'àmbit nodal de Torrent la planta de 40 MW promoguda a Bolbaite (València) per Solcon Terrenos 2006, SL, resulta viable, conforme a l'escenari i condicionants reflectits en l'esmentada comunicació.  
A la vista del contingut i pronunciaments d'ambdós informes ha de considerar-se que la instal·lació no generarà incidències negatives en el sistema.  
Al tractar-se d'una instal·lació de generació d'energia elèctrica en règim especial amb la seua construcció i posada en marxa es contribuirà al compliment dels objectius energètics i mediambientals, regionals i nacionals, relatius al major aprofitament dels recursos energètics locals, a l'augment del nivell d'autoabastiment i a l'eliminació de les emissions atmosfèriques procedents de centrals de generació elèctrica convencional equivalents a la interessada en l'esmentat procediment.  
Consta en l'expedient informe favorable de data 8 de juliol de 2013 del Servici Territorial d'Energia de València, òrgan encarregat de la instrucció de l'expedient.  
  
Fonaments de dret  
La instrucció i resolució del present procediment administratiu correspon a la Generalitat, a l'estar la instal·lació elèctrica objecte d'este radicada íntegrament en territori de la Comunitat Valenciana i tractar-se d'una sol·licitud de construcció d'una instal·lació de producció d'energia elèctrica en règim especial, conforme establix l'article 28.3 de la Llei 54/1997, de 27 de novembre, del Sector Elèctric.  
  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, d'acord amb l'article 18 del Decret 188/2012, de 21 de desembre, pel qual aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
D'acord amb l'article 27.1.b la Llei 54/1997, de 27 de novembre, del Sector Elèctric, la instal·lació objecte de l'esmentat procediment té la consideració de producció d'energia elèctrica en règim especial, al tindre esta una potència instal·lada que no supera els 50 MW, utilitzar com a energia primària una energia renovable no consumible (la radiació solar) i el titular no realitzar activitats d'energia elèctrica en règim ordinari.  
D'acord amb l'article 21.7 de la Llei 54/1997, de 27 de novembre, del Sector Elèctric l'activitat de producció inclou la transformació d'energia elèctrica, així com, si és el cas, la connexió amb la xarxa de transport o de distribució.  
D'acord amb l'article 30.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, s'entén per instal·lacions de connexió de generació aquelles que servisquen d'enllaç entre una o diverses centrals de generació d'energia elèctrica i la corresponent instal·lació de transport o distribució, constituint instal·lacions de connexió les subestacions i línies en tensió de transport o distribució que resulten necessàries per a l'efectiva unió de la instal·lació de generació a la xarxa preexistent o resultant de la planificació aprovada.  
  
D'acord amb l'article 28.1 de la Llei 54/1997, de 27 de novembre, la construcció d'instal·lacions de producció d'energia elèctrica en règim especial estarà sotmesa al règim d'autorització administrativa prèvia que tindrà caràcter reglat. Així mateix, l'article 7.1.a del Decret 88/2005, de 29 d'abril, establix la necessitat d'autorització administrativa per a la construcció de les instal·lacions de producció d'energia elèctrica.  
  
D'acord amb el que disposa l'article 28.2 de la Llei 54/1997, l'article 121 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions de construcció d'este tipus d'instal·lacions hauran d'acreditar la capacitat legal, tècnica i economicofinancera adequada al tipus d'instal·lació que desenrotllaran.  
Conforme al mencionat article 121.3, incís a), del Reial Decret 1955/2000, d'1 de desembre, per a acreditar la capacitat legal els sol·licitants d'autoritzacions d'instal·lacions de producció hauran de tindre personalitat física o jurídica pròpia.  
Conforme al mencionat article 121.3, incís b), del Reial Decret 1955/2000, d'1 de desembre, és suficient per a acreditar la capacitat tècnica, que els sol·licitants d'autoritzacions d'instal·lacions de producció tinguen subscrit un contracte d'assistència tècnica per un període de tres anys amb una empresa que acredite experiència en l'activitat de producció.  
Conforme al mencionat article 121.3, incís c, del Reial Decret 1955/2000, d'1 de desembre, s'entén complida la capacitat econòmica de la societat del sol·licitant d'autoritzacions d'instal·lacions de producció quan aporte acreditació que garantisca la viabilitat econòmica i financera. del projecte, i podrà l'Administració competent eximir-la d'esta acreditació per a aquelles que van exercir esta activitat amb anterioritat.  
D'acord amb el que disposa l'article 28.2 de la Llei 54/1997, els sol·licitants d'estes autoritzacions hauran d'acreditar l'adequat compliment de les condicions de protecció del medi ambient.  
D'acord amb l'article 24 de la Llei 10/2004, de 9 de desembre, de la Generalitat, del Sòl No Urbanitzable, concordat amb l'article 5t de la Llei 2/1989, de 3 de març, de la Generalitat Valenciana d'Impacte Ambiental i el seu desplegament reglamentari, el projecte ací interessat constituïx un dels supòsits fàctics en què resulta preceptiva la formulació d'una Declaració de lmpacte Ambiental, prèvia a la resolució administrativa que s'adopte per a l'aprovació definitiva d'aquell.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb el que disposa l'article 28.3 de la Llei 54/1997 i en l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, l'autorització de construcció d'instal·lacions de producció d'energia elèctrica en règim especial no podrà ser atorgada si el seu titular no ha obtingut prèviament el dret d'accés i l'autorització del punt de connexió a la xarxa de distribució corresponent.   
D'acord amb el que preveu apartat 6 de l'annex XI «Accés i connexió a la xarxa», per a instal·lacions o agregacions d'estes, de més de 10 MW, amb connexió existent i prevista a la xarxa de distribució, i després de la conclusió de la seua acceptabilitat pel gestor de distribució, este sol·licitarà a l'operador del sistema la seua acceptabilitat des de la perspectiva de la xarxa de transport en els procediments d'accés i connexió. Es considera agregació el conjunt de generadors existents o previstos amb potència instal·lada major d'1 MW i amb afecció majoritària sobre un mateix nuc de la xarxa de transport.  
D'acord amb l'article 5.1.K.4 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el Sistema.   
D'acord amb el que disposa l'article 28.2 de la Llei 54/1997, els sol·licitants d'autoritzacions de construcció d'este tipus d'instal·lacions hauran d'acreditar les condicions tècniques i de seguretat de les instal·lacions proposades.  
En consideració de l'anterior, una vegada complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Solcon Terrenos 2006, SL, autorització administrativa per a la construcció de la central de generació d'energia elèctrica amb tecnologia fotovoltaica, incloses les instal·lacions de connexió d'esta a la xarxa de distribució, d'acord amb el detall i característiques principals següents:  
- Emplaçament instal·lació generadora:   
· polígon 7, parcel·les 33, 35 a 71;   
· polígon 8, parcel·les 74 a 76, 80, 81, 94, 95, 98, 101 a 119, 124, 126, 184-a, 185-a, b, 187, 189, 190, 191, 195, 197 a 208, 213, 215 a 220, 222, 238 a 250, 281 a 287, 292 a 303, 305, 307, 335, 340 a 343, 348, 350, 354, del terme municipal de Bolbaite (València).  
- Planta solar fotovoltaica:  
· Nre. mòduls (panells) fotovoltaics: 177.920.  
· Potencia unitària mòdul: 240 Wp (silici policristal·lí).  
· Nre. inversors: 80.  
· Potència unitària inversor: 500 kW (trifàsic).  
· Potència nominal planta: 40.000 kW.  
· Potència pic planta: 42.700,800 kW.  
- Centres de transformació interiors de la planta solar:  
· Nre. centres de transformació: 40.   
· Potencia unitària: 1250 kVA.  
· Tensiones nominals: 0,4/20 kV.  
- Nre. centres de repartiment i agrupació (per a tancament de bucle i eixida de la parcel·la):   
· Número: 2.  
· Tipus: en edifici prefabricat tipus EHC6.  
· Dimensions exteriors: 6.440 x 2.500 x 3.300 mm,  
· Cada un dels dos centres de seccionament d'eixida de la planta disposarà de:  
· 4 cel·les per a seccionament i protecció de línies de 2 bucles,   
· 2 cel·les de remunte,   
· 2 cel·les de protecció general de línia d'eixida i   
· 2 cel·les de línia, per a eixida de les 2 línies a punt de connexió.  
- Anells de mitjana tensió: 4 anells amb línies subterrànies de 20 kV, sota tub de diàmetre 160 mm, discorreran per la parcel·la en què es troba la planta fotovoltaica, realitzada amb conductors EBR4-LP 27/20 kV, 3x240 Al, per a connexió en bucle dels centres de transformació existents, estos amb la cel·la d'eixida de planta, i des d'esta fins a l'arqueta d'eixida de planta, en límit exterior de planta, sectoritzant la instal·lació en quatre grups de 10 MW que arribaran fins als dos centres de repartiment.  
- Instal·lacions de connexió amb la xarxa de distribució per a l'evacuació de l'energia generada:  
La connexió es realitzarà en la Iínea Tous-Moixent de 132 kV, corresponent a l'eix Juan d'Urrutia-Alcoi, titularitat d'Iberdrola Distribución Eléctrica, SA, Unipersonal, a través de les instal·lacions següents:  
  
\* Líneas des dels centres de repartiment fins a la subestació de connexió i seccionament  
· Tensión nominal (kV): 20  
· Tensión més elevada de la xarxa (kV): 24  
· Potencia nominal a evacuar: 4 x 10.000 kW  
· Cables: YNQ3-TE 22/20 kV 1 x 630 m m² KAl + H16  
· Longitud (km): 7,55   
· Categoría de la línia: 3r  
· Tipus de muntatge: sota tub PVC. Conductor unipolar sota tub independent  
· Nombre de conductors per fase: 1  
· Nombre de circuits: 4  
· Canalitzacions: per via pecuària i camí públic  
· Origen: dos de cada un dels centres de repartiment i agrupació.  
· Traçat: camins de titularitat pública dels municipis de Bolbaite i Chella (València).   
- Els camins afectats són a Bolbaite: Camí d'Almansa, Vereda Reial d'Almansa i Carretera vella;   
- i a Chella: camí Carril i camins agrícoles del polígon 11 parcel·la 9004, del polígon 6 parcel·les 9009 i 9005  
· Final: Subestació de connexió i seccionament denominada «STC Chella».  
\*Subestació de connexió i seccionament «STC Chella»  
· Emplaçament: de les parcel·les 352, 353, 358, 359 i 360 del Polígon 6, a Chella (València), només les incloses en la documentació emparada per la Resolució complementària de 27 de juny de 2013 de la Direcció General d'Avaluació Ambiental i Territorial.  
· Dimensiones aproximades: 67,5x71,7 m, dins les corresponents parcel·les anteriors segons la documentació presentada.  
· Parc: tipus intempèrie de 132 V telecomandat.  
· Esquema: simple barra partida amb seccionador.  
· Sistema de 132 kV  
- compost de dos (2) posicions completes de línia (per a l'entrada/eixida des de la línia 132 kV Tous-Moixent.  
- i una (1) posició de transformador dotada de mesura.  
· Sistema de 20 kV:  
- 4 cel·les de línia.  
- 1 cel·la de servicis auxiliars amb un transformador de 250 kVA.  
- 1 cel·la d'entrada línia transformador potència.  
- 1 cel·la per a bateria de condensadors i bateria de 7,2 Mvar.  
- 2 cel·les de mesura.  
· Un transformador de 40 MVA, amb la seua reactància limitadora de 1000 A i 10s i resistència en sèrie de 500 A i 15 s.  
Esta autorització no inclou la línia de 132 kV d'entrada i eixida des de la subestació de connexió i seccionament «STC Chella» amb la línia d'esta tensió «Tous-Moixent».  
El pressupost total de les instal·lacions objecte de l'esmentada autorització és de nou milions nou-cents noranta-huit mil set-cents cinquanta euros (9.998.750,00 €).  
De conformitat amb el primer paràgraf de l'article 28.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005 de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part de Solcon Terrenos 2006, SL, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que disposa el punt primer de la Declaració d'Impacte Ambiental formulada, amb data declaració d'impacte ambiental, de 20 de maig de 2009, de la Direcció General de Gestió del Medi Natural, esta autorització s'atorga sempre que el projecte es desenrotlle amb les previsions de l'Estudi d'Impacte Ambiental, la documentació presentada que va servir de base per a la formulació de la declaració d'impacte ambiental i d'acord amb els condicionants i modificacions establits en esta, i en particular, per a esta les següents:  
  
1. Haurà de respectar-se l'amplària legal de la via pecuària «Canyada Reial d'Almansa» que travessa la instal·lació en sentit OE-E, i no es permetrà cap tipus d'actuació en eixa superfície, ni l'execució de tanques a menys d'1 metre de la línia exterior que delimita la via pecuària.  
  
2. A l'hora de realitzar en la instal·lació camins interiors de servici, haurà de respectar-se la normativa municipal relativa al viari municipal.  
  
3. Haurà d'evitar-se l'ocupació de lloses corregudes de formigó, de manera que els panells s'adapten a la topografia original del terreny i s'eviten moviments de terra.  
4. En les zones on pretén realitzar-se moviment de terres, haurà d'estabilitzar-se els talussos per mitjà de la construcció de murs de maçoneria, d'acord amb les característiques de les parcel·les agrícoles de la zona, evitant a més la generació de processos erosius en una zona amb un risc d'erosió elevat. Deurà mantindre's a més la vegetació en límits i ribassos.  
5. No s'ocuparà la zona de policia dels barrancs, que es localitzen pròxims a la instal·lació, prohibint-se qualsevol alteració d'este espai, mentres no es justifique la necessitat de realitzar una actuació concreta i es dispose de l'autorització de l'organisme de conca.  
6. Hauran de respectar-se les limitacions legalment establides en el Reglament de línies d'Alta Tensió de 28 de novembre de 1968 (ha d'entendre's el Reial Decret 223/2008, de 15 de febrer) per a la instal·lació de la línia elèctrica de 132 kV.  
7. Hauran de respectar-se les limitacions legalment establides en el Reial Decret 263/2008, de 22 de febrer, pel qual s'establixen mesures de caràcter tècnic en línies elèctriques d'alta tensió, a fi de protegir l'avifauna.  
8. Se senyalitzaran els conductors de les línies per mitjà d'elements salva aus cada 10 metres lineals, com a mínim, distribuïts a portell en els tres conductors, de manera que en un mateix conductor se situen cada 30 metres.  
9. Haurà d'incloure's aïllaments en els suports per a evitar l'electrocució d'avifauna.  
10. S'evitarà la plantació de la tanca arbustiva junt amb la tanca perimetral, per a evitar la col·lisió d'aus que puguen eixir d'entre la vegetació en direcció a la tanca.  
11. Haurà de disposar-se d'informe favorable de l'Ajuntament de Chella relatiu al tram del traçat de la línia elèctrica que travessa en part eixe terme municipal.  
Igualment, d'acord amb el que disposa el punt primer de la Resolució complementària de 27 de juny de 2013 de la Direcció General d'Avaluació Ambiental i Territorial, amb motiu de la modificació de les instal·lacions de connexió de la central de generació, en què es va avaluar la substitució del traçat de línia elèctrica aèria en 132 kV, proposada originàriament, per les línies d'evacuació subterrànies en 20 kV i subestació de seccionament de 132 kV, en els termes municipals de Bolbaite i Chella (València), promogut per Solcon Terrenos 2006, SL, esta autorització s'atorga sempre que el projecte es desenrotlle amb les previsions de l'estudi d'impacte ambiental, la documentació presentada que va servir de base per a la formulació de la citada DIA complementària i d'acord amb els condicionants i modificacions establits en esta, i en particular, per a esta les següents:  
1. En les zones on pretén realitzar-se moviment de terres associades a la planta fotovoltaica, hauran d'estabilitzar-se els talussos per mitjà de la construcció de murs de maçoneria, d'acord amb les característiques de les parcel·les agrícoles de la zona, evitant a més la generació de processos erosius en una zona amb un risc d'erosió elevat. Deurà mantindre's a més la vegetació de límits i ribassos.  
2. S'evitarà la plantació de la tanca arbustiva junt amb el tanca perimetral, per a evitar la col·lisió d'aus que puguen eixir d'entre la vegetació en direcció a la tanca.  
3. Es minimitzaran les zones d'aplec de materials d'excavació i muntatge de la línia elèctrica subterrània. Els materials s'ubicaran únicament dins del perímetre d'obra previst, sense afectar vegetació forestal.  
4. Es retirarà el material excedent de l'excavació que no es reutilitze, així com els residus generats durant la fase d'obres, que seran gestionats d'acord amb la normativa vigent.  
5. No s'ocuparà la zona de policia dels barrancs, que es localitzen pròxims a la instal·lació, prohibint-se qualsevol alteració d'este espai, mentres no es justifique la necessitat de realitzar una actuació concreta i es dispose de l'autorització de l'organisme de conca.  
6. Una vegada realitzades les obres hauran de condicionar-se els camins afectats, d'acord amb les característiques prèvies a l'actuació.  
7. Es restaurarà o condicionarà totes les infraestructures de l'entorn danyades a conseqüència de les obres.  
Esta autorització de construcció s'atorga condicionada al compliment de les determinacions reflectides en la Resolució del titular de la Conselleria de Medi Ambient, Aigua, Urbanisme i Habitatge, de 23 de desembre de 2009, per la qual es declara d'interés comunitari (DIC) la sol·licitud formulada per l'Ajuntament de Bolbaite per a una activitat destinada a generació d'energia renovable per mitjà d'instal·lació solar fotovoltaica en el sòl no urbanitzable del terme municipal.  
El titular de l'esmentada autorització tindrà els drets, deures i obligacions arreplegats en el capítol II del títol IV de la Llei 54/1997, de 27 de novembre, del Sector Elèctric i el seu desplegament reglamentari. En tot cas, Solcon Terrenos 2006, SL, haurà d'observar els preceptes, mesures i condicions que s'establisquen en la legislació aplicable en cada moment a l'activitat de producció d'energia elèctrica en règim especial.  
L'incompliment de les condicions i requisits establits en esta autorització o la variació substancial dels pressupostos que han determinat el seu atorgament podran donar lloc a la seua revocació.  
En el termini de 6 mesos des de la notificació d'esta resolució el seu titular haurà de presentar sol·licitud d'aprovació de projecte de les instal·lacions autoritzades, produint-se la caducitat de la present si transcorregut el dit termini no ha sigut sol·licitada l'aprovació esmentada, tot això sense perjuí que es puguen sol·licitar abans del venciment de l'esmentat termini, i per raons degudament justificades, pròrrogues del termini establit.  
  
Segon  
Ordenar:  
- La publicació d'esta resolució en el Diari Oficial de la Comunitat Valenciana.  
- La notificació d'esta resolució a Solcon Terrenos 2006, SL, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització.  
Tot això de conformitat amb el que disposa l'article 10 del Decret 88/2005 de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 1 d'agost de 2013.- El director general d'Energia: Antonio Cejalvo Lapeña